
Здравейте,  

Имам ли право на намаляване на данъците ,ако кухнята е закупена на 29.06.2020 ,което се води подобрение на жилищен имот ,но тогава не е ползвано облегчението или е късно за тази година вече да се ползва?


 

Намаляване на данъци за ремонт и подобрения на имот
===================================================

 

Здравейте, 


данъчната декларация по чл. 50 Закона за данъците върху доходите на физическите лица се подава до 30.04 на следващата година. Може да подадете и коригираща декларация. Съгласно чл. 22 е от същия закон – 


Местните физически лица и чуждестранните физически лица, установени за данъчни цели в държава – членка на Европейския съюз, или в друга държава – страна по Споразумението за Европейското икономическо пространство, ползват данъчно облекчение, като приспадат от общата годишна данъчна основа по чл. 17 направените през годината плащания за труд във връзка с подобрения и/или ремонт на един недвижим жилищен имот в общ размер до две хиляди лева, когато едновременно са налице следните условия:


1. недвижимият жилищен имот е на територията на Република България;


2. данъчно задълженото лице е собственик или съсобственик на недвижимия жилищен имот;


3. подобренията и/или ремонтът са извършени от местни лица на държава – членка на Европейския съюз, или на друга държава – страна по Споразумението за Европейското икономическо пространство;


4. недвижимият жилищен имот не е включен в предприятието на лице, което извършва стопанска дейност като търговец по смисъла на Търговския закон;


5. данъчно задълженото лице притежава документ за платения труд във връзка с извършването на подобренията и/или ремонта на жилищния имот, съдържащ реквизитите по чл. 6, ал. 1 от Закона за счетоводството, придружен от документ за плащането му (фискален бон, разписка, банков или друг документ);


6. данъчно задълженото лице и лицето, извършило ремонта, не са свързани лица.


(2) Данъчното облекчение се ползва до размера на сумата от годишните данъчни основи по чл. 17.


Поздрави,  

адв. Николина Митова  

тел. 0898 303092


